22. ΑΠΟΦΑΣΙΣ ΔΙΟΙΚΗΤΙΚΟΥ ΣΥΜΒΟΥΛΙΟΥ ΤΟΥ ΙΚΑ Αριθ. 518 της 18 Αυγ./21 Νοεμ. 1967 (ΦΕΚ Β΄ 676) Περί επεκτάσεως της παρά τω Ι.Κ.Α. ασφαλίσεως εις τους κοινοτικούς και δημοτικούς εισπράκτορας. Λαβόν υπ' όψιν: α)Τας διατάξεις των άρθρ. 2, 3, 4, 7 και 13 του Α.Ν. 1846/51 «περί Κοινωνικών Ασφαλίσεων» ως ετροποποιήθησαν. β)Τας διατάξεις των άρθρ. 5 και 7 του Ν.Δ. 3710/57 «περί τροποποιήσεως της περί διοικήσεως και ελέγχου του ΙΚΑ νομοθεσίας». γ)Τας διατάξεις των άρθρ. 1-4 της υπ' αριθ. 55575/Ι. 479/18.11.1965 Α.Υ.Ε. (ΦΕΚ 816/1965 τ.Β΄). δ)Το υπ' αριθ. 17032/1967 Εισηγητικόν Σημείωμα της Δ/νσεως Υπαγωγής εις Ασφάλισιν περί επεκτάσεως της παρά τω ΙΚΑ ασφαλίσεως εις άπαντας τους εν τη χώρα υπηρετούντας δημοτικούς και κοινοτικούς εισπράκτορας, αποφασίζει ομοφώνως: Την επέκτασιν της παρά τω ΙΚΑ ασφαλίσεως δι' άπαντας τους εν άρθρ. 1 παρ. 2 του Α.Ν. 1846/51 κλάδους εις τους δημοτικούς και κοινοτικούς εισπράκτορας ασχέτως αν η έδρα του Δημοσίου Ταμείου ή Εφορίας παρ' η υπηρετούν κείται εκτός ασφαλιστικής περιοχής του ΙΚΑ και η απασχόλησίς των λαμβάνη χώραν ομοίως εκτός τοιαύτης περιοχής. Έναρξις εφαρμογής της ασφαλίσεως ορίζεται η πρώτη του μηνός από της δημοσιεύσεως της παρούσης εις την Εφημερίδα της Κυβερνήσεως. 